Rikunarita-ORG/Wikinium huggingface dataset:
# நாணய மாற்று வீதம்

நிதித்துறையில், **நாணய மாற்று வீதம்** அல்லது **வெளிநாட்டு நாணய மாற்று வீதம்** என்பது, இரு நாடுகளின் நாணயங்களில் ஒரு நாணயத்தின் மதிப்பு மற்ற நாணயத்தில் எவ்வளவு என்பதைக் குறிப்பதாகும். இன்னொரு வகையில், இது, உள்நாட்டு நாணயத்தில் வெளிநாட்டு நாணயம் ஒன்றின் மதிப்பைக் குறிப்பதாகும். எடுத்துக் காட்டாக, நாணய மாற்றுவீதம் 38 இந்திய ரூபாய்க்கு 1 அமெரிக்க டாலர் என்னும்போது, ஒரு அமெரிக்க டாலரின் மதிப்பு 38 இந்திய ரூபாய்களுக்கு ஈடானது என்பது பொருள்.

## வெளிநாட்டு நாணய மாற்றுச் சந்தை

வெளிநாட்டு நாணய மாற்றுச் சந்தை உலகின் மிகப் பெரிய சந்தைகளுள் ஒன்று. சில மதிப்பீடுகளின் படி ஒவ்வொரு நாளும் 3.2 டிரில்லியன் அமெரிக்க டாலர்கள் மதிப்புள்ள நாணயம் கைமாறுகின்றதாம்.

## உடனடி மாற்று வீதம், முன்னோக்கிய மாற்று வீதம்

*உடனடி மாற்று வீதம்* என்பது குறித்த நேரத்திலுள்ள நாணய மாற்று வீதம் ஆகும். பிந்திய இன்னொரு தேதியில் கொடுத்து வாங்குவதற்காக முன்னதாகவே விலை குறித்துத் தீர்மானித்துக் கொள்ளும் மாற்றுவீதம் *முன்னோக்கிய மாற்று வீதம்* எனப்படும்.

## கேள்விகள்

### கேள்வி நாணயம், மூல நாணயம்

நாணய மாற்று முறைமையில் விலைக்கான கேள்வி கொடுக்கும்போது, ஓர் அலகு மூல நாணயத்துக்காகக் கொடுக்க விரும்பும் கேள்வி நாணய (அல்லது விலை நாணயம்) அலகுகளின் எண்ணிக்கை குறிப்பிடப்படும். எடுத்துக்காட்டாக, நாணய மாற்றுக் கேள்வியொன்றில் EURUSD நாணய மாற்று வீதம் 1.432 (ஒரு யூரோவுக்கு 1.432 அமெரிக்க டாலர்கள்) எனக் குறிப்பிடப்பட்டால் கேள்வி நாணயம் அமெரிக்க டாலரும், மூல நாணயம் யூரோவும் ஆகும்.

### நாணய மாற்று வீதம்

மூல நாணயம் எது எனத் தீர்மானிப்பதற்கு உலகின் பெரும்பாலான நாணய மாற்றுச் சந்தைகளில் மரபு ஒன்று உள்ளது. இதன்படி மூல நாணயமாக இருப்பதற்குரிய தெரிவொழுங்கு: யூரோ - பெரிய பிரித்தானிய பவுண்டு - ஆசுத்திரேலிய டாலர் - நியூசிலாந்து டாலர் - அமெரிக்க டாலர் - பிற நாணயங்கள் என அமைகின்றது. எனவே யூரோவில் இருந்து ஆசுத்திரேலிய டாலருக்கு நாணய மாற்றுச் செய்யும்போது யூரோவே மூல நாணயமாக இருக்கும். இதன் அடிப்படையில் குறிப்பிடப்படும் நாணய மாற்று வீதம் ஒரு யூரோவைப் பெற்றுக்கொள்வதற்கு எவ்வளவு ஆசுத்திரேலிய டாலர்கள் கொடுக்கவேண்டும் என்பதைக் காட்டும்.

ஐரோப்பாவின் சில பகுதிகளிலும், ஐக்கிய இராச்சியத்தின் தொழில்முறை சாராச் சந்தைகளிலும், பெரிய பிரித்தானிய பவுண்டையே மூல நாணயமாகப் பயன்படுத்துகின்றனர். நாணய மாற்றுச் செய்யவேண்டிய இரண்டு நாணயங்களுமே மேற்காட்டிய பட்டியலில் இல்லாதிருந்தால், எது 1.000 இலும் கூடிய நாணய மாற்று வீதத்தைக் கொடுக்குமோ அதையே மூல நாணயமாகக் கொள்வது வழக்கு. இந்த விதிக்கு விலக்குகளும் உள்ளன. எடுத்துக்காட்டாக, சப்பானியர்கள் எப்போதும் சப்பானிய யென் நாணயத்தையே மூல நாணயமாகக் கொள்வர்.

### நேரடிக் கேள்விகள் அல்லது விலைக் கேள்விகள்

ஒரு நாட்டின் உள்நாட்டு நாணயத்தை விலை நாணயமகப் பயன்படுத்தும் கேள்விகள் (எகா., யூரோ 0.63 = ஐ.அ.டா 1.00) நேரடிக் கேள்விகள் அல்லது விலைக் கேள்விகள் எனப்படுகின்றன. இதுவே பல நாடுகளிலும் கைக்கொள்ளப்படுகின்றது. நாட்டின் நாணயத்தை அலகு நாணயமாகப் பயன்படுத்தும் கேள்விகள் (எகா., யூரோ 1.00 = ஐ.அ.டா 1.58) மறைமுகக் கேள்விகள் அல்லது கணியக் கேள்விகள் எனப்படுகின்றன. பிரித்தானியச் செய்தித்தாள்கள் இதனைப் பயன்படுத்துகின்றன. ஆசுத்திரேலியா, நியூசிலாந்து போன்ற நாடுகளிலும் யூரோவலயத்திலும் இது பொதுவாகப் பயன்படுகிறது.

* நேரடிக் கேள்வி: 1 வெளிநாட்டு நாணய அலகு = X உள்நாட்டு நாணய அலகுகள்
* மறைமுகக் கேள்வி: 1 உள்நாட்டு நாணய அலகு = X வெளிநாட்டு நாணய அலகுகள்

## மேற்கோள்கள்
# பெய்ரூத்

| பெய்ரூத்
بيروت‎Beyrouth (பிரெஞ்சு) |
| --- |
| வலச்சுற்றாக இடதுபுற மேலிருந்து: பெய்ரூத் மையநகரிலுள்ள மசூதி, பெய்ரூத் சௌக்குகள், மனாரா அருகிலுள்ள மீயுயர் கட்டிடங்கள், பிளாசு டெ லெடாய்லெ, மையநகர கஃபேக்கள், சைய்ஃபீ சிற்றூர் |
|  லெபனான் நாட்டில் அமைவிடம் |
| நாடு | லெபனான் |
| ஆளுனர் ஆட்சி | பெய்ரூட் ஆளுனர் ஆட்சி |
| அரசு |
|  • மாநகரத் தலைவர் | அப்தல் மூனிம் அரீஸ் |
| பரப்பளவு |
|  • நகரம் | 100 km2 (31 sq mi) |
| மக்கள்தொகை  (2007) |
|  • நகரம் | 12,50,000 |
|  • அடர்த்தி | 12,500/km2 (32,000/sq mi) |
|  • பெருநகர் | 15,00,000 |
| நேர வலயம் | +2 |
|  • கோடை (பசேநே) | +3 |
| இணையதளம் | பெய்ரூத் நகரம் |

**பெய்ரூத்** (அரபு மொழி: بيروت , விவிலிய எபிரேயம்: בְּאֵרוֹת *Be'erot*; எபிரேயம்: ביירות *Beirut*; இலத்தீன்: *Berytus*; பிரான்சியம்: *Beyrouth*) லெபனான் நாட்டின் தலைநகரமும் மிகப்பெரிய நகரமும் ஆகும். 2007ஆம் கணக்கெடுப்பின்படி பெரும் பெய்ரூத்தில் 1 மில்லியனுக்கு கூடுதலான 2 மில்லியனுக்குக் குறைவான மக்கள்தொகை என மதிப்பிடப்படுகின்றது. லெபனானின் நடுநிலக் கடலோரத்தின் மையப்பகுதியில் மூவலந்தீவொன்றில் அமைந்துள்ள பெய்ரூத் நாட்டின் பெரிய, முதன்மையானத் துறைமுகமாகவும் விளங்குகின்றது.

இப்பெருநகர் குறித்த முதல் குறிப்பு கி.மு 15ஆம் நூற்றாண்டு பண்டைய எகிப்தின் அமர்னா கடிதங்களில் காணப்பட்டுள்ளது. அப்போதிலிருந்து தொடர்ச்சியாக இங்கு மக்கள் வசித்து வந்துள்ளனர். பெய்ரூத் ஆறு நகரின் கிழக்கில் தெற்கிலிருந்து வடக்காக ஓடுகின்றது.

பெய்ரூத் லெபனான் அரசு இயங்கும் தலைநகரமாகும்; இது லெபனானின் பொருளியலில் முதன்மை பங்காற்றி வருகின்றது. பல வங்கிகளும் நிறுவனங்களும் பெய்ரூத்தின் மைய மாவட்டம், அம்ரா தெரு, வெர்துன் சாலை,அஷ்ராஃபெ பகுதிகளில் தங்கள் தலைமையகங்களை கொண்டிருக்கின்றன. லெபனானின் உள்நாட்டுப் போர் காரணமாக சிதைவுற்றாலும் பெய்ரூத்தின் பண்பாட்டு கூறுகள் பெரும் மீட்பையும் மாற்றங்களையும் எதிர்கொண்டுள்ளன. கணக்கியல்,விளம்பரத்துறை, வங்கி/நிதி, சட்டத்துறைகளில் தனக்கென தனி அடையாளத்தை அடைந்துள்ள பெய்ரூத்தை *உலகமயமாக்கம் மற்றும் உலக நகரங்கள் ஆய்வுப் பிணையம்* *பீட்டா வேர்ல்டு சிடி* என்ற விருதை வழங்கியுள்ளது.

## மேற்சான்றுகள்

## வெளி இணைப்புகள்

* பெய்ரூத் நகர வழிகாட்டி
* Wikimedia Atlas of Lebanon
* பெய்ரூத் திறந்த ஆவணத் திட்டத்தில்
# கொக்கோ

| கொக்கோ |
| --- |
|  |
| கொக்கோ மரத்தில் கொக்கோப் பழம் |
| உயிரியல் வகைப்பாடு |
| திணை: | தாவரம் |
| தரப்படுத்தப்படாத: | பூக்கும் தாவரம் |
| தரப்படுத்தப்படாத: | *இருவித்திலைத் தாவரம்* |
| தரப்படுத்தப்படாத: | *Rosids* |
| வரிசை: | *Malvales* |
| குடும்பம்: | மால்வேசியே |
| பேரினம்: | *Theobroma* |
| இனம்: | T. cacao |
| இருசொற் பெயரீடு |
| Theobroma cacao கரோலஸ் லின்னேயஸ் |

*Theobroma cacao*
**கொக்கோ** (*Theobroma cacao*) ஆங்கிலம்: *cocoa tree* என்பது சிறிய (4–8 m (13–26 அடி) உயரம்) *மல்வாசியா* குடும்பத்தைச் சேர்ந்த பசுமைமாறா மரமும் அமெரிக்கப் பிராந்தியத்தின் அடர்த்தியான வெப்பமண்டலத்தை தாயகமாகக் கொண்டதுமாகும். இதனுடைய விதைகள் மூலம் கொக்கோத் தூளும் சாக்கலேட்டும் செய்யப்படுகின்றது.

## குறிப்புகள்

## வெளியிணைப்புகள்

விக்கிமீடியா பொதுவகத்தில்,
 Theobroma cacao
என்பதில் ஊடகங்கள் உள்ளன.

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
Theobroma cacao The food of the Gods – the nature, growth, cultivation, manufacture and history of Cocoa, by Brandon Head, from Project Gutenberg
* International Cocoa Organization (ICCO)- cacao daily market prices and charts are available
* Photographs of cacao plants (detail)
* மால்வேசியே.info/Genera/Theobroma/gallery.html Theobroma Gallery (Stewart R. Hinsley)
# தங்கம் உற்பத்தி செய்யும் நாடுகளின் பட்டியல்

உலகின் தங்கம் உற்பத்தி கிலோ கிராம் களில்.
தங்கம் உற்பத்தியில் முதல் ஐந்து இடங்களில் உள்ள நாடுகளின் போக்குகள்
**தங்கம் உற்பத்தி செய்யும் நாடுகளின் பட்டியல்(List of countries by gold production )* என்ற இப்பட்டியலில் 2014 ஆம் ஆண்டில் உற்பத்தி செய்யப்பட்ட தங்கத்தின் அடிப்படையில் நாடுகள் வரிசைப்படுத்தப்பட்டுள்ளன.

2006 ஆம் ஆண்டு வரையில் பல ஆண்டுகளாக தென் ஆப்பிரிக்காதான் தங்கம் உற்பத்தியில் முதல் இடத்தைப் பிடித்து ஆதிக்கம் செலுத்தி வந்தது. ஆனால், சமீபகாலமாக சீனா, உருசியா, ஐக்கிய அமெரிக்கா, பெரு மற்றும் ஆத்திரேலியா முதலான பிறநாடுகள் இடத்தாலும் அளவாலும் தென் ஆப்பிரிக்காவை பின்னுக்குத் தள்ளி அப்பெருமையை பெற்றுள்ளன. இங்கு கொடுக்கபட்டுள்ள அளவுகள் யாவும் 2010 – 2014 ஆம் ஆண்டுகளில் மேற்கொள்ளப்பட்ட முதன்மை உற்பத்தி மற்றும் பயன்பாட்டை அடிப்படையாகக் கொண்டு அளிக்கப்பட்டுள்ளது.

| தரம் | நாடு அல்லது பகுதி | தங்கம் உற்பத்தி (பெட்ரிக் டன்கள்) 2014 ஆம் ஆண்டில் |
| --- | --- | --- |
|  | உலகம் (rounded) | 2,860 |
| 1 |  சீனா | 450 |
| 2 |  ஆத்திரேலியா | 270 |
| 3 |  உருசியா | 245 |
| 4 |  அமெரிக்கா | 211 |
| 5 |  கனடா | 160 |
| 6 |  பெரு | 150 |
| 7 |  தென் ஆப்பிரிக்கா | 150 |
| 8 |  உஸ்பெக்கிஸ்தான் | 102 |
| 9 |  மெக்சிகோ | 92 |
| 10 |  கானா | 90 |
| 11 |  பிரேசில் | 70 |
| 12 |  இந்தோனேசியா | 65 |
| 13 |  பப்புவா நியூ கினி | 60 |
| 14 |  சிலி | 50 |
|  | இதர உலகநாடுகள் | 695 |

## மேற்கோள்கள்

## வெளி இணைப்புகள்

*
# புருசிய இராச்சியம்

| புருசிய இராச்சியம் Kingdom of Prussia*Königreich Preußen* |
| --- |
| 1701–1918 |
|

கொடி |
| **நாட்டுப்பண்:Preußenlied* பிரஷ்யப் பாடல் |
| புருசிய இராச்சியம் அதன் உச்சக் கட்டத்தில், ஜெர்மன் பேரரசு உருவான காலத்தில், 1871 |
| தலைநகரம் | பேர்லின் |
| ஆட்சி மொழி(கள்) | ஜெர்மன் |
| அரசாங்கம் | முடியாட்சி |
|  |
| • 1701 — 1713  | பிரெடெரிக் I (முதலாவது) |
| • 1888 — 1918  | வில்லியம் II (கடைசி) |
|  |
| தலைமை அமைச்சர்1 |   |
|  |
| • 1848  | அடொல்ஃப் ஹைரிக் வொன் ஆர்னிம்-பொய்ட்சன்பூர்க் (முதலாவது) |
| • 1918  | பாடனின் இளவரசர் மாக்சிமிலியன் (கடைசி) |
|  |
| வரலாறு |   |
|  |
| • தொடக்கம்  | சனவரி 18 1701 |
| • பிரெஞ்சு ஆதிக்கம்  | அக்டோபர் 14 |
| • மறுசீரமைப்பு  | ஜூன் 9 |
| • அரசியலமைப்பு முடியாட்சி  | டிசம்பர் 5 |
| • ஜெர்மன் பேரரசு  | ஜனவரி 18 |
| • அழிப்பு  | நவம்பர் 9 1918 |
|  |
| பரப்பு |
| 1910  | 348,779.87 km2 (134,664.66 sq mi) |
| மக்கள் தொகை |
|  |
| • 1816  | 10349031 |
| • 1871  | 24689000 |
| • 1910  | 34472509 |
|  |
| நாணயம் | ரெய்ஷ்தாலர்(1750 வரை) பிரஷ்ய தாலர் (1750-1857) வேரைன்ஸ்தாலர் (1857-1871) கோல்ட்மார்க்(1871-1914) பேப்பியர்மார்க்(1914 முதல்) |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | பிரண்டன்பேர்க்-புருசியா |

 |

|  |  |
| --- | --- |
| புருசிய சுயாதீன மாநிலம் (1918-1933) |  |

 |

 |
| 1 (1867-1918) காலப்பகுதியில் பிரஷ்யாவின் தலைமை அமைச்சரே ஜெர்மனியின் அதிபராகவும் (Chancellor) இருந்தார். |

**புருசிய இராச்சியம்** (*Kingdom of Prussia*, இடாய்ச்சு: Königreich Preußen) என்பது 1701 முதல் 1918 வரை ஜெர்மனியில் இருந்த இராச்சியம் ஆகும். இது 1871 முதல் ஜெர்மன் பேரரசின் முதன்மை நாடாகவும் அப்பேரரசின் மூன்றில் இரண்டு பகுதியைக் கொண்டதாகவும் இருந்தது.

Expansion of Prussia 1807-1871
## மேற்கோள்கள்
# பிரஞ்சு உணவு

**பிரஞ்சு உணவு** (ஆங்கிலம்: French cuisine) பிரான்சு சமையல் மரபுகள் மற்றும் நடைமுறைகளை கொண்டுள்ளது. பல நூற்றாண்டுகளாக பிரெஞ்சு உணவு வகைகள், எசுப்பானியா, இத்தாலி, சுவிட்சர்லாந்து, ஜெர்மனி, அத்திலாந்திக்குப் பெருங்கடல் பகுதி மற்றும் பெல்ஜியம், போன்ற சுற்றியுள்ள பல நாடுகளின் கலாச்சாரங்களை உள்வாங்கிக் கொண்டுள்ளது. கூடுதலாக. அந்நாட்டின் நீண்ட மேற்கு கடற்கரையோரங்களில் அதன் சொந்த உணவு மரபுகளுடன் கலந்துள்ளது. பிரஞ்சு சீஸ் மற்றும் பிரஞ்சு ஒயின் ஆகியவை பிரஞ்சு உணவின் முக்கிய பகுதியாகும். அவற்றில் பல வேறுபாடுகள் மற்றும் பிராந்திய மற்றும் தேசிய அளவில் வெவ்வேறு பங்குகளை பாத்திரங்களை வகிக்கின்றன.

14 ஆம் நூற்றாண்டில் அரச குடும்பத்தினரிடம், சமையல் பணியை மேற்கொண்ட "தெய்லெவென்ட்" ( "குய்லாம் டைரல்") என்பவர் எழுதிய "லு வயண்டியர்" என்ற முறையப் பின்பற்றி வந்துள்ளது. இது முந்தைய இடைக்கால பிரான்சு நாட்டின் தொகுப்புகள் ஆகும். பிரெஞ்சு உணவுகளை 20 ஆம் நூற்றாண்டில் அகசுடே எசுகோபியர் என்பவர் நவீனப்படுத்தினார்.
எவ்வாறாயினும், உள்ளூர் சமையல் தன்மையில் பிரான்சின் மண்டலங்களில் காணப்படுவதை விட்டுவிட்டு, வீட்டு சமையல்காரர்களால் செயல்படுத்துவது கடினமாக கருதப்பட்டது.

காசுட்ரோ-சுற்றுலா மற்றும்  *மிச்செலின் கையேடு*  ஆகியவை 20 ஆம் நூற்றாண்டில் தொடங்கி பிரெஞ்சு கிராமப்புறங்களின் பணக்கார முதலாளித்துவ மற்றும் விவசாய உணவு வகைகளுடன் மக்களை அறிமுகப்படுத்த உதவியது. பிரான்சின் தென்மேற்கில் உள்ள உணவு வகைகளில் கேஸ்கன் உணவு வகைகள் பெரும் தாக்கத்தை ஏற்படுத்தியுள்ளன. ஒரு காலத்தில் பிராந்தியத்தில் மட்டுமே காணப்பட்ட பல உணவுகள் நாடு முழுவதும் பெருகின.

பிரெஞ்சு சமையல் பற்றிய அறிவு மேற்கத்திய உணவு வகைகளுக்கு குறிப்பிடத்தக்க பங்களிப்பை வழங்கியுள்ளது. மேற்கத்திய சமையல் பள்ளி வாரியங்கள் மற்றும் சமையல் கல்வியில் இதன் அளவுகோல்கள் பரவலாகப் பயன்படுத்தப்படுகின்றன. நவம்பர் 2010 இல், ஐக்கிய நாடுகள் கல்வி, அறிவியல், பண்பாட்டு நிறுவனத்தில் பிரெஞ்சு காஸ்ட்ரோனமி சேர்க்கப்பட்டது.

## வரலாறு

### இடைக்காலம்

பிரெஞ்சு இடைக்கால உணவுகளில், பிரபுக்களிடையே விருந்துகள் பொதுவானவை. பல வகை உணவுகள் தயாரிக்கப்படும், ஆனால் அவை அனைத்தும் ஒரே நேரத்தில் வழங்கப்படும். உணவு பொதுவாக கையால் உண்ணப்பட்டது, கட்டைவிரல் மற்றும் இரண்டு விரல்களுக்கு இடையில் வைத்து இறைச்சிகள் வெட்டப்பட்டு பெரிய துண்டுகளாக உண்ணப்பட்டது. சுவையூட்டிகள் மிகவும் பதப்படுத்தப்பட்ட மற்றும் தடிமனாக இருந்தன, மேலும் அதிக சுவை கொண்ட கடுகுகள் பயன்படுத்தப்பட்டன. "பைஸ்" ஒரு பொதுவான விருந்து பொருளாக இருந்தது. முதன்மையாக உணவாக இல்லாமல் ஒரு அடைக்கப்பட்ட உணவாக பரிமாரப்பட்டது. மற்றும் இடைக்காலத்தின் பிற்பகுதி வரை குறுக்குவழி பை உருவாக்கப்பட்டது.

உணவு பெரும்பாலும் இனிப்புடனே முடிவடைகிறது. இது பின்னர் நவீனமாக மாறியது. மேலும் பொதுவாக 'டிராகீஸ்' (இடைக்காலத்தில், கடினப்படுத்தப்பட்ட சர்க்கரை அல்லது தேனிலால் செய்யப்பட்ட மசாலா கட்டிகள்), பழைய சீஸ் மற்றும் மசாலா ஆகியவற்றைக் கொண்டிருந்தது.

அக்காலத்தின் உணவுப் பொருட்கள் பருவங்கள் மற்றும் தேவாலய நாட்காட்டிக்கு ஏற்ப பெரிதும் மாறுபட்டன, மேலும் பல உணவுப் பொருட்கள் உப்பு, மசாலா, தேன் மற்றும் பிற பதப்படுத்தப்பட்டு பாதுகாக்கப்பட்டன. வசந்த காலத்தின் பிற்பகுதி, கோடை மற்றும் இலையுதிர் காலம் ஆகிய காலங்களில் அதிகம் உண்ணப்பட்டது. அதே நேரத்தில் குளிர்காலத்தில் உணவு மிகவும் குறைவாகவே இருந்தது. குளிர்காலத்தின் தொடக்கத்தில் கால்நடைகள் உபயோகபடுத்தப்பட்டன. மாட்டிறைச்சி பெரும்பாலும் உப்பிடப்பட்டது, அதே நேரத்தில் பன்றி இறைச்சி உப்பு மற்றும் தீயில் சுடப்பட்டு பாதுகாக்கப்பட்டு வந்துளது.

## உசாத்துணை
# தேசிய ஒன்றிணைவு அரசாங்கம்

**தேசிய ஒன்றிணைவு அரசாங்கம்** அல்லது **தேசிய ஒன்றிய அரசாங்கம்** என்பது சட்டபூர்வமாகப் பதிவுசெய்யப்பட்ட முதன்மைக் கட்சிகளை அல்லது மக்களால் தெரிவுசெய்யப்பட்ட அனைத்துக்கட்சிகளையும் ஒன்றிணைத்து ஆட்சியமைக்கும் அரசாங்கம் ஆகும். இதில் முதன்மையான எதிர்க்கட்சி அவசியம் உள்ளடக்கப்பட வேண்டும். இது பொதுவாகப் போர் மற்றும் அவசரகால நிலைமைகளில் ஆளும் கட்சியால் முடிவெடுக்க முடியாத சந்தர்ப்பங்களில் மேற்கொள்ளப்படும். சிலவேளைகளில் எதிர்க்கட்சிகள் பலம் பொருந்தியதாக இருக்கும் சந்தர்ப்பங்களிலும் மேற்கொள்ளப்படும்.

## மேற்கோள்கள்
# பேருந்து

சென்னை மாநகரப் போக்குவரத்துக் கழகத்தின் பேருந்து
Benz-Omnibus, 1896
**பேருந்து** அல்லது **மக்கள் இயங்கி** (*Bus*) என்பது சாலையில் கூடுதலான பயணிகளை ஏற்றிச் செல்லும் வகையில் வடிவமைக்கப்பட்ட ஊர்தியாகும். பேருந்தானது அதிகப்படியாக 70-80 பயணிகள் வரை பயணிக்கும் வகையில் வடிவமைக்கப்பட்டுள்ளது. இன்றைய நகர வாழ்க்கையில் இன்றியமையாத அங்கமாக இது விளங்குகின்றது. மேலும், பள்ளிக்கூடங்கள், கல்லூரிகள், நிருவாகங்கள், சுற்றுலாத்துறைகள் என்று பலதரப்பினர்கள் தங்கள் மாணவர்களின், ஊழியர்களின், வாடிக்கையாளர்களின் போக்குவரத்துக்காகப் பேருந்துகளைப் பயன்படுத்துகின்றன. மாநகரப் பேருந்துகள் அதிகமுள்ள நகரம் நியூயார்க்கு ஆகும்.

## வடிவமைப்பு

### கட்டமைப்பு

பேருந்தானது பொதுவாக முன்புற, பின்புற வாசல்கள் உடையதாக அமைக்கப்பட்டிருக்கும். பேருந்தின் விசைப்பொறி முன்புறத்தில் இருக்கும்.

## உற்பத்தி

பேருந்து உற்பத்தியில் அடித்தள உற்பத்தி, மேற்கூரை கட்டுதல் ஆகியவை இரு பெரும்பிரிவுகள். இலைலேண்டு, தாட்டா போன்ற நிறுவனங்கள் இந்தியாவில் பேருந்து உற்பத்தியில் முன்னிலை வகிப்பவை.

### அடித்தள உற்பத்தி

* விசைப்பொறியும் கதிர்த்தியும்
* பல்லிணைப்பெட்டியும் (Gearbox) கதிமாற்றலும் (Transmission)
* சில்லுகள்
* முகப்புத்தட்டு, சுக்கான், ஓட்டுநர் இருக்கை

### மேற்கூரை கட்டுதல்

* இருக்கைகள் அமைத்தல்
* மேற்கூரை வடிவமைப்பு
* கதவுகளின் எண்ணிக்கையும் அவற்றின் அமைவிடங்களும்

## மேலும் காண்க

* பேருந்து நிலையம்

## மேற்கோள்கள்

## வெளி இணைப்புகள்

* American Bus Association (பரணிடப்பட்டது 7 பெப்ரவரி 2011 at the வந்தவழி இயந்திரம்)
# வெப்பமண்டல மழைக்காடுகள்

பிரேஸிலில் உள்ள அமேசான் மழைக்காடு.
நிலநடுக் கோட்டிற்கு 28 அகலாங்குகள் வடக்கிலும் தெற்கிற்கும் இடைப்பட்ட பிரதேசங்களில் உள்ள மழைக்காடுகளே **வெப்பமண்டல மழைக்காடுகள்** (இலங்கை வழக்கு: **அயனமண்டல மழைக்காடுகள்**) எனப்படும். வெப்பமண்டல மழைக்காடுகள் அதிகமான வெப்பத்தையும் மழைவீழ்ச்சியையும் கொண்டுள்ள மழைக்காடுகளாகும். இதன் சராசரி வெப்பநிலை 18 °C தொடக்கம் 27 °C வரை காணப்படும். இதன் வருட சராசரி மழைவீழ்ச்சி 1680 மிமீ ஐ விடக்குறையாமல் காணப்படும். இது சில பிரதேசங்களில் 10000 மிமீ ஐ விட அதிகமாகும். பொதுவாக மழைவீழ்ச்சி 1750 மிமீ (175 செமீ) தொடக்கம் 2000 மிமீ (200 செமீ) வரை இருக்கும்.

## வெப்பமண்டல மழைக்காடுகள் காணப்படும் இடங்கள்

### ஆசியா

* ஹரப்பன் மழைக்காடுகள்
* சிங்கராஜ மழைக்காடுகள்
* மேற்குத் தொடர்ச்சி மலையிலுள்ள மழைக்காடுகள்

### ஆபிரிக்கா

* இதூரி மழைக்காடு
* கிலம் இஜிம் மழைக்காடு
* மடகஸ்கார் மழைக்காடு

### மத்திய மற்றும் தென்னமெரிக்கா

* அமேசான் மழைக்காடு
* அத்திலாந்திக் காடுகள்

### அவுஸ்திரேலியா

* டெய்ன்த்ரீ மழைக்காடு

## மேற்கோள்கள்
# சிவிங்கிப்புலி

| Cheetah புதைப்படிவ காலம்:Late Pliocene to Recent |
| --- |
|  |
| காப்பு நிலை |
|  அழிவாய்ப்பு இனம்  (IUCN 3.1) |
| உயிரியல் வகைப்பாடு |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | ஊனுண்ணி |
| குடும்பம்: | பூனைக் குடும்பம் |
| துணைக்குடும்பம்: | Felinae |
| பேரினம்: | Acinonyx Brookes, 1828 |
| இனம்: | A. jubatus |
| இருசொற் பெயரீடு |
| Acinonyx jubatus (Schreber, 1775) |
| மாதிரி இனம் |
| Acinonyx venator Brookes, 1828 (= *Felis jubata*, Schreber, 1775) by monotypy |
|  |
| சிவிங்கிப்புலியின் வாழிட வரைப்படம் |

சிவிங்கிப்புலி
**வேங்கை** அல்லது **சிவிங்கிப்புலி** (*Cheetah*) பூனைக்குடும்பத்தைச் சேர்ந்த ஊனுண்ணி வகையைச் சேர்ந்த பாலூட்டி விலங்காகும். இது நிலத்தில் வாழும் விலங்குகளிலேயே மிகவும் வேகமாக ஓடக்கூடியதாகும். இதனால் மணிக்கு 112 கி.மீ. முதல் 120 கி.மீ. (70 முதல் 75 மைல்) வேகத்துக்கு மேல் ஓட முடியும்.

## உடல் அமைப்பு

வேங்கை
சிவிங்கிப் புலி, சிறுத்தை, ஜாகுவார் - வித்தியாசங்கள்
சிவிங்கிப்புலி இளம் மஞ்சள் நிறத்தில் இருக்கும். வேங்கையின் தலை சிறியதாகவும், உடல் நீளமாகவும் கால்கள் உயரமாகவும், வால் நீளமாகவும் இருக்கும். இதன் உடல் முழுவதும் 2 முதல் 3 செமீ அளவுள்ள வட்டவடிவ கருப்புப் புள்ளிகள் காணப்படும். அதன் கீழ்வயிற்றுப்பகுதியில் புள்ளிகள் எதுவும் காணப்படாமல் வெள்ளை நிறத்தில் இருக்கும். வயதுவந்த ஒரு சிவிங்கிப்புலி 40 முதல் 65 கிகி எடையும், 112 முதல் 135 செமீ நீளமான உடலும், 84 செமீ நீளமுடைய வாலும் கொண்டிருக்கும். ஆண் சிவிங்கிப்புலிகள் பெண் சிவிங்கிப்புலிகளை விட சற்றுப் பெரிய தலையை உடையதாய் இருக்கும். ஆனால் ஒரு வேங்கையைத் தனியாகப் பார்க்கும் போது அது ஆணா, பெண்ணா என இனம் பிரித்துக் காண்பது கடினமே.

## வசிப்பிடம்

வேங்கை மரத்தில் ஏறக்கூடிய திறமை உடையது. இது தான் வேட்டையாடிய உணவை தேவையான போது உண்பதற்காக மரத்தில் பாதுகாப்பாக சேமித்து வைக்கும். இவை பெரும்பாலும் மரத்திலும், புதர் மறைவிலும் தான் வசிக்கின்றன.

## உணவுப்பழக்கம்

வேங்கை வேட்டையாடுதல் மூலமே உணவு தேடிக்கொள்கிறது. மான், குதிரை, முயல் உள்ளிட்ட உயிரினங்களை வேட்டையாடி உண்கிறது.

## வாழ்க்கைமுறை

பெண் வேங்கை தன் குட்டியுடன் பெண் வேங்கைகள் 20 முதல் 22 மாதங்களில் இனப்பெருக்கம் செய்யும் பருவத்தை எட்டுகின்றன. ஆண் வேங்கைகள் 12 மாதங்களிலேயே இப்பருவத்தை எட்டி விடுகின்றன. பெண்சிவிங்கிப்புலியின் கர்ப்பகாலம் 98 நாட்கள் ஆகும். சிவிங்கிப்புலி குட்டிகள் பிறக்கும் போது வெறும் 150 முதல் 300 கிராம் எடையுள்ளனவாகவே உள்ளன. இந்த சிறுத்தைக்குட்டிகள் கழுகுகள், ஓநாய்கள் மற்றும் சிங்கங்களால் உயிரிழப்புக்கு உள்ளாகின்றன.

சிவிங்கிப்புலிகள் ஆப்பிரிக்காவில் தோன்றி இந்தியாவில் பரவியிருக்கலாம் என நம்பப்படுகிறது. சிவிங்கிப்புலி இப்போது இந்தியா உள்ளிட்ட பல நாடுகளில் அற்றுப்போய்விட்டது. மேலும் ஆப்பிரிக்க கண்டத்தில் அழிந்துவரும் உயிரினமாக வகைப்படுத்தப்பட்டு வேட்டையாடுவது தடைசெய்யப்பட்டுள்ளது.

பழக்கப்படுத்திய சிவிங்கிப்புலியைக் கொண்டு தென் குசராத்தில் மானை வேட்டாயாடும் 1812 ஆண்டைய ஓவியம்
## வேட்டைப் பயன்பாடு

இந்த விலங்கை பழங்காலத்தில் இருந்து மனிதர்கள் பழக்கப்படுத்தி வேட்டைக்காக பயன்படுத்தி வந்துள்ளனர். இந்தியத் துணைக்கண்டத்தில் குறுநில மன்னர்கள் பலர் சிவிங்கிப் புலியைப் பழக்கி, வெளிமான், முயல் போன்ற விலங்குகளை வேட்டையாடப் பயன்படுத்தினர்.

## மேற்கோள்கள், அடிக்குறிப்புகள்

விக்கிமீடியா பொதுவகத்தில்,
 சிவிங்கிப்புலி
என்பதில் ஊடகங்கள் உள்ளன.
# இம்புமலாங்கா

| இம்புமலாங்கா |
| --- |
| தென்னாப்பிரிக்க மாகாணம் |
|  கொடி |
| குறிக்கோளுரை: *Omnia labor vincit* (உழைப்பே அனைத்தையும் வெல்லும்) |
|  தென்னாப்பிரிக்காவின் வரைபடத்தில் இம்புமலாங்காவின் அமைவிடம் |
| நாடு | தென்னாப்பிரிக்கா |
| நிறுவனம் | 27 ஏப்ரல் 1994 |
| தலைநகரம் | நெல்சுபுரூய்ட் (இம்பாம்பேலா) |
| மாவட்டங்கள் |
பட்டியல்
* கெர்ட் சிபாந்தே
* கங்கலா
* எலன்சேனி
 |
| அரசு |
|  • வகை | நாடாளுமன்ற முறை |
|  • பிரதமர் | டேவிட் மபூசா (ஆ.தே.கா) |
| பரப்பளவு |
|  • மொத்தம் | 76,495 km2 (29,535 sq mi) |
|  • பரப்பளவு தரவரிசை | தென்னாப்பிரிக்காவில் 8வது |
| உயர் புள்ளி | 2,331 m (7,648 ft) |
| மக்கள்தொகை  (2011) |
|  • மொத்தம் | 40,39,939 |
|  • மதிப்பீடு (2015) | 42,83,900 |
|  • தரவரிசை | தென்னாப்பிரிக்காவில் 6வது |
|  • அடர்த்தி | 53/km2 (140/sq mi) |
|   அடர்த்தி தரவரிசை | தென்னாப்பிரிக்காவில் 3வது |
| மக்களினக் குழுக்கள் |
|  • கறுப்பர் | 90.7% |
|  • வெள்ளையர் | 7.5% |
|  • மாநிறத்தவர் | 0.9% |
|  • இந்தியர் (அ) ஆசியர் | 0.7% |
| மொழிகள் |
|  • சுவாதி | 27.7% |
|  • சுலு | 24.1% |
|  • சோங்க | 10.4% |
|  • டெபெலே | 10.1% |
|  • வடக்கத்திய சோத்தோ | 9.3% |
| நேர வலயம் | ஒசநே+2 (தென்னாப்பிரிக்க சீர்தர நேரம்) |
| ஐஎசுஓ 3166 குறியீடு | ZA-MP |
| இணையதளம் | www.mpumalanga.gov.za |

**இம்புமலாங்கா** (*Mpumalanga*, /əmˌpuːməˈlɑːŋɡə/ (கேட்க) (**கிழக்கு டிரான்சுவால்** என்ற பெயர் ஆகத்து 24, 1995 முதல் மாற்றப்பட்டது), தென்னாப்பிரிக்காவின் ஒன்பது மாகாணங்களில் ஒன்றாகும். சுவாசி,சோசா,டெபேலே, சுலு மொழிகளில் இதன் பொருள் *கிழக்கு* அல்லது நேரடி மொழிபெயர்ப்பாக "*சூரியன் உதிக்கும் இடம்*" ஆகும். இந்த மாகாணம் தென்னாப்பிரிக்காவின் கிழக்குப் பகுதியில் அமைந்துள்ளது; குவாசுலு-நதால் மாகாணத்திற்கு வடக்கிலும் சுவாசிலாந்து, மொசாம்பிக் நாடுகளின் எல்லையிலும் அமைந்துள்ளது. இது தென்னாப்பிரிக்காவின் நிலப்பகுதியில் 6.5% ஆகும். வடக்கில் லிம்போபோ, மேற்கில் கடெங், தென்மேற்கில் விடுதலை இராச்சியம் மாகாணங்களுடனும் தெற்கில் குவாசுலு-நதால் மாகாணத்துடன் எல்லைகளைக் கொண்டுள்ளது. இதன் தலைநகரமாக நெல்சுபுரூய்ட் உள்ளது. 1994இல் மாகாணங்கள் சீரமைக்கப்படுவதற்கு முன்னதாக இது டிரான்சுவாலின் அங்கமாக இருந்தது.

## மேற்சான்றுகள்

## வெளி இணைப்புகள்

* பொதுவகத்தில் இம்புமலாங்கா தொடர்பாக ஊடகக் கோப்புகள் உள்ளன.
* Mpumalanga Provincial Government
* Mpumalanga Tourism and Parks Agency
# பலுச்சிசுத்தானம்

பாக்கித்தானின் முதன்மையான இனக்குழுக்கள் (1980). வெளிர்சிவப்பு வண்ணத்தில் பலூச்சிய இனத்தினர் வாழ்விடங்கள் காட்டப்பட்டுள்ளது.
**பலோச்சிசுத்தான்** (*Balochistan*) அல்லது **பலுச்சிசுத்தான்** (*Baluchistan*) (வார்ப்புரு:Lang-bal, பொருள்: *பலூச்சிய மக்களின் நாடு*) தெற்கு-தென்மேற்கு ஆசியாவில் ஈரானியப் பீடபூமியில் அரபிக் கடலின் வடமேற்கே அமைந்துள்ள வறண்ட பாலைவன, மலைப்பாங்கான நிலப்பகுதியாகும். இது பலூச்சிய மக்கள் வாழும் இயல்பிடமாகும்.

இது தென்மேற்கு பாக்கித்தான், தென்கிழக்கு ஈரான் மற்றும் ஆப்கானித்தானின் தென்மேற்கு பகுதியில் சிறு பகுதியும் அடங்கியது. பலுச்சிசுத்தானின் தெற்கு பகுதி மக்ரான் எனப்படுகின்றது.

இப்பகுதியில் மிகுந்த மக்களால் பேசப்படும் இரண்டாவது மொழியாக பஷ்தூன் மக்களின் பஷ்தூ மொழி உள்ளது. பிராகுயி மக்கள் பிராகுயி மொழி பேசுகின்றனர். பஞ்சாபியும் சிந்தியும் பாக்கித்தானிய பலுச்சிசுத்தானில் முதன்மை மொழியாகவும் இந்திகி மொழி ஆப்கானித்தானில் முதன்மை மொழியாகவும் விளங்குகின்றது. பாக்கித்தானில் உருது இரண்டாம் மொழியாக உள்ளது. ஈரானிலும் ஆப்கானித்தானிலும் பாரசீக மொழி இரண்டாவது மொழியாக உள்ளது.

## மேற்கோள்கள்